ยศวดี หัสดีวิจิตร

ยศวดี หัสดีวิจิตร หรือ โย เป็นอดีตนักร้อง นักแสดง และนางแบบที่มีชื่อเสียงในช่วงหนึ่ง ก่อนจะหันมาทุ่มเทให้กับการแข่งขันไตรกีฬา (วิ่ง, ปั่นจักรยาน และว่ายน้ำ)

**ประวัติ**
ยศวดี หัสดีวิจิตร หรือชื่อเล่น โย เกิดเมื่อวันที่ 24 พฤษภาคม พ.ศ. 2522 เป็นนางแบบ นักร้อง และนักแสดงชาวไทย ยศวดีเป็นบุตรสาวของ นายประสิทธิ์ (เสียชีวิต) และนางอุบล หัสดีวิจิตร มีพี่สาวหนึ่งคนคือ เอ-อัญชลี หัสดีวิจิตร
ยศวดีเข้าสู่วงการจากการประกวด "Miss siam center young star 1992" และ "Miss fashion review 1993 " ได้รางวัลรองชนะเลิศอันดับ 1 และได้ตำแหน่งชนะเลิศ จากนั้นก็ได้เข้าสู่วงการในฐานะนางแบ นอกจากนี้ยังมีผลงานละคร และภาพยนตร์ต่าง ๆ มากมายอีกด้วย ไม่ว่าจะเป็นเรื่อง ข้าวเปลือก, ความฝันของบุญมา, มารยาริษยา, ล่าดับตะวัน เป็นต้น ด้านการศึกษา จบการศึกษาระดับมัธยมศึกษาที่ โรงเรียนนานาชาติแสตมฟอร์ด และจบการศึกษาระดับปริญญาตรี คณะนิเทศศาสตร์ มหาวิทยาลัยรังสิต

**งานเพลง **
ปี 2538 ยศวดีได้เริ่มประเดิมทำงานกับแกรมมี่เป็นครั้งแรก โดยมีเพลงแรกเป็นของตัวเองกับเพลง "เนี่ยหรือชีวิต" ซึ่งเป็นเพลงประกอบละคร ความฝันของบุญมา ที่โยได้ร่วมแสดงนำด้วย
ปี 2539 ยศวดีออกอัลบั้มเดี่ยวชุดแรกของตัวเองในชื่อ "Yo Yossavadee (โย ยศวดี)" ที่มาพร้อมกับแนวดนตรี Soft Rock ลงสู่แผงเทป ให้คนฟังทั้งประเทศได้สัมผัสกับน้ำเสียงห้าวอันเป็นเอกลักษณ์แปลกใหม่ไม่ซ้ำใคร โดยอัลบั้มนี้ได้ "ดี้ นิติพงษ์ ห่อนาค" เป็นหัวเรือใหญ่ในการดูแลภาพรวมของอัลบั้มอีกด้วย
เพลง "เธอคือใคร" เพลงเปิดตัวจังหวะ Medium ฟังสบาย มาพร้อมกับเนื้อหาเสียดสีความรักที่บอบช้ำ ถูกนำเสนอออกมาด้วยอารมณ์กวนๆ ในสไตล์การร้องของโยที่สร้างภาพจำแรกได้เป็นอย่างดี
เพลง "อยู่ที่ไหน" เพลงที่มีซาวด์ดนตรีร่วมสมัย ผสมกลิ่นอาย alternative rock ที่กำลังได้รับความนิยมในหมู่วัยรุ่น ณ ขณะนั้น กับเนื้อหาที่รอคอยการกลับมาของคนรัก ซึ่งโยสามารถถ่ายทอดผ่านเสียงร้องเท่ๆ นับเป็นเสน่ห์ที่ลงตัว
เพลง "ทำไมแกล้งกัน" เพลงช้าจากปลายปากกาของนักแต่งเพลงฝีมือดี ตุ๊ก มณฑวรรณ ศรีวิเชียร ได้กลายเป็นเพลงฮิตที่สุดในอัลบั้ม และเป็นภาพจำที่ชัดเจนที่สุดในการเป็นนักร้องของโย ยศวดี
เพลง "อย่าไปนะ" เพลงช้าที่โยสื่ออารมณ์ได้อย่างเข้าถึงความรู้สึกที่เป็นคำขอร้องจากหัวใจผู้หญิงทุกคน นับเป็นเพลงเด่นอีกเพลงในอัลบั้มชุดนี้
เพลง "สิ่งที่ฉันเป็น" เพลงช้าแทร็กสุดท้ายในอัลบั้ม มีเนื้อหาเป็นตัวแทนของคนที่ตกอยู่ในสถานะที่เป็นได้แค่ที่ปรึกษา จากปลายปากกาของนักแต่งเพลงเก๋าประสบการณ์อย่าง ใหญ่ อาทิตย์ สาระจูฑะ มาเขียนเนื้อร้อง ซึ่งทำให้อัลบั้มนี้จบลงด้วยความประทับใจ

**ผลงาน**

**ละครโทรทัศน์**
 ละครโทรทัศน์เรื่อง "ข้าวเปลือก" ช่อง 7 (พ.ศ. 2537) - ละครโทรทัศน์เรื่อง "รุ่น 1 ตึก 5 หน้าเดิน" ช่อง 7 (พ.ศ. 2537)- ละครโทรทัศน์เรื่อง "ความฝันของบุญมา" ช่อง 3 (พ.ศ. 2538)- ละครโทรทัศน์เรื่อง "รักดีดีมียม" ช่อง 3 (พ.ศ.2540) - ละครโทรทัสน์เรื่อง ไฟกามเทพ ช่อง 3 (พ.ศ. 2544)- ละครโทรทัศน์เรื่อง "อตีตา" ช่อง 7 (พ.ศ. 2544)- ละครโทรทัศน์เรื่อง "มารยาริษยา" ช่อง 5 (พ.ศ. 2555)- ละครโทรทัศน์เรื่อง "ล่าดับตะวัน" ช่อง 8 (พ.ศ. 2559)

**ภาพยนตร์**
 ภาพยนตร์เรื่อง กบฏท้าวศรีสุดาจัน ในบทบาท ท้าวศรีสุดาจันทร์ (พ.ศ. 2548)

**โฆษณา**
 โฆษณา ผ้าอนามัยโมเดส- โฆษณา ครีมบำรุงผิว ไวท์เทนเนอร์- โฆษณา ผงชูรสอายิโนะโมะโต๊ะ

**มิวสิกวิดีโอ**
 "ทำได้หรือเปล่า" ศิลปิน นูโว (2535)- "จะรักกันนานเท่าไหร่" ศิลปิน ปีเตอร์ คอร์ป ไดเรนดัล (2543)

**เพลง**

**เพลงประกอบละคร**
 เพลง เนี่ยเหรอชีวิต (ประกอบละครเรื่อง ความฝันของบุญมา)

**อ้างอิง**
  ประวัติส่วนตัว-  ฐานข้อมูล
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายฮ่องกง
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต